Source: https://www.najpravo.sk/dovodove-spravy/rok-2011/232-2011-z-z.html
Timestamp: 2019-09-20 09:43:02+00:00

Document:
232/2011 Z. z. | Rok 2011 | Najprávo.sk - najlepší právny poradca
8.8. 2011, 06:17 | Edmund Horváth
Predkladaný návrh zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov zavádza novú skutkovú podstatu priestupku, určuje výšku pokuty v blokovom konaní ako aj v správnom konaní za toto porušenie a znižuje výšku pokút v blokovom konaní o takmer 58% a o 51% pri prejednávaní priestupku obvodným úradom dopravy za všetky doterajšie priestupky okrem priestupku keď vodič nezadá údaje alebo zadá neúplné alebo klamlivé údaje do palubnej jednotky alebo tieto nesprístupní správcovi výberu mýta alebo ním poverenej osobe.
V súčasnosti pokuty za porušenie právnych predpisov na úseku mýta sú v takej výške, že pôsobia odstrašujúco pre prípadných porušovateľov a teda majú značne preventívny charakter. Výška pokút za priestupky na úseku výberu mýta v Slovenskej republike patrí k najvyšším v rámci porovnania výšky pokút v okolitých štátoch, a to v Českej republike, Maďarsku, Rakúsku, Nemecku a Poľsku, pričom Slovenská republika súčasne vykazuje aj najnižšiu priestupkovosť na úseku výberu mýta v porovnaní s vyššie uvedenými krajinami.
Výška pokút však je aj napriek nízkej priestupkovosti neprimeraná k stupňu nebezpečnosti samotných priestupkov.
Policajný zbor SR bude priebežne, na mesačnej báze, vyhodnocovať početnosť priestupkov na úseku výberu mýta. Výstupy monitoringu priestupkovosti na úseku výberu mýta budú podkladom pre posúdenie účinnosti preventívneho charakteru novoustanovenej výšky pokút a následne pre prípadné ďalšie legislatívne kroky na úseku pokút.
Novým znením sa zabezpečí jednoznačný výklad zákona a súlad s inými právnymi predpismi. Napr. vozidlá kategórie N2 alebo N3, ktoré podľa § 1 ods. 2 nariadenia vlády č. 350/2007 Z.z., ktorým sa ustanovuje výška sadzby mýta za užívanie vymedzených úsekov pozemných komunikácií v znení neskorších predpisov sú spoplatnené mýtom, sú podľa Príl. 1 písm. B) bod 3 zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov vozidlami určenými na prepravu tovaru. Avšak na uvedené vozidlo je možné podľa vyhlášky MDPT SR č. 169/2010 Z.z. o osvedčení o evidencii časť I, osvedčení o evidencii časť II a technickom osvedčení vozidla upevniť aj iný typ karosérie ako karosériu určenú na prepravu tovaru.
Okruh vozidiel, ktoré sú povinné platiť mýto sa nerozširuje, zostáva nezmenený. Preberá sa právna úprava aká je v § 1 ods. 2 nariadenia vlády č. 350/2007 Z.z. s tým, že súčasne s úpravou zákona sa vypustia slová "určené na prepravu tovaru" aj vo vyššie uvedenom nariadení vlády.
Vymedzuje sa nová povinnosť platiteľa mýta.
Zákon č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov vymedzuje v § 69 ods. 1 písm. c) oprávnenie policajta požadovať predloženie dokladov ustanovených na vedenie a premávku vozidla a na dopravu osôb a nákladu avšak len v súvislosti s dohľadom nad bezpečnosťou a plynulosťou cestnej premávky. Návrh zákona ustanovuje obdobné oprávnenie policajta aj na úseku výberu mýta.
Ustanovuje sa nová skutková podstata porušenia povinnosti na strane platiteľa mýta.
Cieľom ustanovenia je zníženie pokút.
Cieľom úpravy je odstránenie objektívnej zodpovednosti za priestupky, ktorá nie je v súlade so zákonom č. 372/1990 Zb. o priestupkoch v znení neskorších predpisov.
Určuje sa výška pokuty v blokovom konaní ako aj v správnom konaní novej skutkovej podstaty ustanovenej v § 8 ods. 1 písm. f).
Čl. II:
Bratislava 23.marca 2011
výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač 305) v druhom čítaní
Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač 305) (ďalej len „gestorský výbor") podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok") spoločnú správu výborov Národnej rady Slovenskej republiky.
Národná rada Slovenskej republiky uznesením z 19. mája 2011 č. 423 pridelila predmetný návrh zákona na prerokovanie týmto výborom:
• Ústavnoprávny výbor Národnej rady Slovenskej republiky uznesením zo 14. júna 2011 č. 202
• Výbor Národnej rady Slovenskej republiky pre financie a rozpočet uznesením zo 14. júna 2011 č. 194.
• Výbor Národnej rady Slovenskej republiky pre hospodárstvo, výstavbu a dopravu uznesením zo 16. júna 2011 č. 141.
1. V čl. I bod 5 znie:
„5. V § 8 ods. 2 znie:
„(2) Za priestupok podľa odseku 1 písm. a) až c) a e) sa uloží pokuta vo výške 1300 eur a v blokovom konaní vo výške 700 eur".".
Uvedené priestupky sú jednoznačné a preto nie je potrebné stanoviť rozsah porušenia a následne rozsah pokuty. Ale je vhodnejšie ich definovať jednoznačnou sumou.
2. V čl. I 5. bod znie:
„5. V § 8 odsek 2 znie:
„(2) Za priestupok podľa odseku 1 písm. a) až c) a e) sa uloží pokuta vo výške od 200 eur do 1300 eur a v blokovom konaní vo výške od 100 eur do 700 eur."."
V záujme právnej istoty sa ustanovuje dolná sadzba pokút ukladaných v priestupkovom (v blokovom) konaní za porušenie povinností uložených zákonom.
3. V čl. I bod 6 znie:
„6. V § 8 ods. 3 znie:
„(3) Za priestupok podľa odseku 1 písm. d) sa uloží pokuta vo výške 160 eur a v blokovom konaní vo výške 120 eur.".".
4. V čl. I 6. bod znie:
„6. V § 8 odsek 3 znie:
„(3) Za priestupok podľa odseku 1 písm. d) sa uloží pokuta vo výške od 30 eur do 160 eur a v blokovom konaní vo výške od 20 eur do 160 eur."."
5. V čl. I 7. bod znie:
„7. V § 8 sa za odsek 3 vkladá nový odsek 4, ktorý znie:
„(4) Za priestupok podľa odseku 1 písm. f) sa uloží pokuta vo výške od 100 eur do1000 eur a v blokovom konaní vo výške od 50 eur do 600 eur."."
6. V čl. II
Slová „1.augusta 2011" sa nahrádzajú slovami „1. septembra 2011".
o bodoch 1, 3 a 5 hlasovať spoločne s odporúčaním s c h v á l i ť
o bodoch 2 a 4 hlasovať spoločne s odporúčaním n e s ch v á l i ť
o bode 6 hlasovať s odporúčaním n e s ch v á l i ť.
vládny návrh zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov
Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 23. júna 2011 č. 171.
Bratislava 23. júna 2011
232/2011 Z.z. Zákon, ktorým sa mení a dopĺňa zákon č. 25/2007 Z.z. o elektronickom výbere mýta za užívanie vymedzených...

References: § 1
 § 1
 § 69
 § 8
 § 79
 § 8
 § 8
 § 8
 § 8
 § 8